се проведе на 17 януари 2020 г.
 (547)
 Египетското правителство изтъкна, че в качеството си на заинтересована страна не е било уведомено за съответните основни факти, на базата на които е взето решението за прилагане на окончателни мерки. Комисията отбелязва, че на 19 декември 2019 г. е съобщила на египетското правителство всички основни факти и съображения за заключенията си, като е предоставила общ документ за разгласяването от 19 декември 2019 г. в съответствие с член 20 от основния регламент. Както е посочено в съображение 545, египетското правителство е представило коментарите си след разгласяването.
 (548)
 На 10 февруари 2020 г., като взе предвид някои получени след окончателното разгласяване твърдения, оказали въздействие върху резултата от разследването, Комисията разгласи фактите и съображенията, въз основа на които е изменила съобщените по-рано окончателни заключения. На заинтересованите страни беше предоставен и срок, в който могат да представят коментарите си след това допълнително разгласяване. Jushi/Hengshi Egypt, египетското правителство и групата Yuntianhua представиха коментари. Вследствие на подадено искане беше проведено изслушване на Jushi/Hengshi Egypt. Jushi/Hengshi Egypt поиска намесата на служителя по изслушванията. Изслушването се проведе на 25 февруари 2020 г.
 (549)
 Направените от заинтересованите страни коментари бяха надлежно разгледани и в случаите, в които беше обосновано, констатациите бяха съответно изменени.
 (550)
 Комитетът, създаден с член 15, параграф 1 от Регламент (ЕС) 2016/1036, не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на тъкани от тъкàни и/или прошити ровинг и/или прежди от стъклени влакна с непрекъсната нишка, със или без други елементи, с изключение на импрегнирани или преимпрегнирани продукти и мрежести тъкани с размер на отворите от повече от 1,8 mm както на дължина, така и на широчина, и с тегло над 35 g/m2, с произход от Китайската народна република и Египет, понастоящем класирани в кодове по КН ex 7019 39 00, ex 7019 40 00, ex 7019 59 00 и ex 7019 90 00 (кодове по ТАРИК 7019390080, 7019400080, 7019590080 и 7019900080).
 2. Ставките на окончателното антидъмпингово мито, приложими към нетната цена франко границата на Съюза преди обмитяване на продукта, описан в параграф 1 и произведен от изброените по-долу дружества, са, както следва:
 Държава
 Дружество
 Окончателно антидъмпингово мито
 Допълнителен код по ТАРИК
 Китайска народна република
 Jushi Group Co. Ltd;
 Zhejiang Hengshi Fiberglass Fabrics Co. Ltd;
 Taishan Fiberglass Inc.
 99,7 %
 C531
 Китайска народна република
 PGTEX China Co. Ltd;
 Chongqing Tenways Material Corp.
 37,6 %
 C532
 Китайска народна република
 Други оказали съдействие дружества, невключени в извадката и посочени в приложението
 37,6 %
 Китайска народна република
 Всички други дружества
 99,7 %
 C999
 Египет
 Jushi Egypt For Fiberglass Industry S.A.E;
 Hengshi Egypt Fiberglass Fabrics S.A.E.
 20,0 %
 C533
 Египет
 Всички други дружества
 20,0 %
 C999
 3. Индивидуалните ставки на митото, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която фигурира декларация с дата и подпис на служител на издалия фактурата субект, който посочва името и длъжността си, като текстът на декларацията се съставя по следния образец: „Аз, долуподписаният(ата), удостоверявам, че